**Harri Simon Luchsinger** (født 1990) er en norsk idrettsforsker, tidligere utviklingssjef for Norges Skiskytterforbund og ekspertkommentator innen skiskyting. 

Luchsinger er utdannet fra Norges teknisk-naturvitenskapelige universitet. Han tok Bachelor of science innen bevegelseslære (2009-2013) og fortsatte med Master of science (2013-2015). I sin forskning så han på sammenligning på hjerneaktivitet (med EEG) under skyting mellom langrennsløpere uten skytetrening og skiskyttere, for å lære mer om effekten av aktiv skytetrening. Han arbeidet som konsulent ved Olympiatoppen Midt-Norge i 2016, før han i 2017 begynte sin PhD innen helsevitenskap ved NTNU Medisinsk fakultet, som han avsluttet i 2022.

Luchsinger skrev sin avhandling under tittelen *The contribution from cross-country skiing and shooting variables for biathlon performance in sprint, individual and pursuit competitions* I perioden han arbeidet med sin forskning fikk han publisert en rekke artikler sammen med blant andre professor Øyvind Sandbakk.

Utviklingssjef for norsk skiskyting
-----------------------------------

Han ble i 2018 ansatt som analyse- og utviklingssjef for det norske skiskytterlaget. Luchsinger analyserte VM, world cup og andre konkurranser ved hjelp av GPS-enheter i søk etter å optimalisere ytelsen for norske skiskyttere i tre år frem mot de olympiske vinterlekene i Beijing 2022. Han eksperimenterte også med bruk av vifter for å simulere de forventede vindforholdene på stadion i Beijing. Dette ble kombinert med bruk av trykkplater for å bevisstgjøre posisjon under stående skyting.

Luchsinger var trener for Erlend Bjøntegaard, de siste årene av Bjøntegaard karriere.

Under det olympiske mesterskapet fikk han en avgjørende rolle under miks-stafetten da han oppdaget at Marte Olsbu Røiseland de hadde mistet irisblenderen fra siktet på våpenet.

Ekspertkommentator
------------------

Før vintersesongen 2022-23 ble det kjent at Luchsinger ble ekspertkommentator for NRKs satsing på skiskyting. I inngangen til den sesongen kritiserte han IBU for å lage et nytt poengberegningssystem som han mente økte totalbelastningen for utøverne.  Etter at det ble kjent at nær 100 lastebillass med snø var påkrevd for å arrangere sesongåpningen på Sjusjøen stilte Luchsinger seg kritisk til så tidlig sesongstart. Han fikk støtte fra miljøorganisasjoner. I januar 2023 argumenterte Luchsinger for bruk av laservåpen som en billigere og mer miljøvennlig løsning.

Referanser
----------

1. 1 2   Olympiatoppen, «Coaches and Technical Personnel», besøkt 20. august 2023[Hentet fra Wikidata]
2. ↑  
ntnu.no: [ En sammenligning av hjerneaktivitet under skyting hos skiskyttere og
langrennsløpere før og etter moderat fysisk anstrengelse. ], hentet 12. november 2022
3. ↑
4. ↑
5. ↑  
nrk.no (3. juni 2021): Her er skiskytternes hemmelige OL-våpen: – Jeg trodde ikke på det, hentet 12. november 2022
6. ↑
7. ↑  
tv2.no (5. februar 2022): Kastet seg over Harri: – Du er redningsmannen min, hentet 12. november 2022
8. ↑  Nessler, Simon Zetlitz (10. februar 2023). «NRK-ekspert hoderystende til norsk taktikk: – Hva var vitsen?». *NRK*. Besøkt 3. september 2023.
9. ↑
10. ↑
11. ↑

Eksterne lenker
---------------

* *Artikkelen har ingen egenskaper for offisielle lenker i Wikidata*
* 

* (no) Publikasjoner av Harri Luchsinger i BIBSYS

|  |  |
| --- | --- |
| Oppslagsverk/autoritetsdata | ResearchGate
 |